कटाण मार्ग पर किए गए अतिक्रमण हटाने की मांग
ग्राम पंचायत भुर्जगढ़ से फलसूंड कस्बे में आने वाले कटाण मार्ग पर बने मकान एवं किए गए कब्जों को हटाने के लिए उपखंड अधिकारी पोकरण एवं फलसूंड नायब तहसीलदार ने पटवारी, आरआई को गैर मुमकिन रास्ते की भूमि पर किए गए अतिक्रमण की बेदखली के आदेश देने के बावजूद। इन दाेनों कार्मिकों ने बेदखली की कार्रवाई ठंडे बस्ते में डाल देने के कारण जहां आम लोगों की आवाजाही में परेशानी उठानी पड़ रही है। जिसके चलते ग्रामीणों में दिनों दिन रोष बढ़ता जा रहा है। प्रशासन भी कार्रवाई को लेकर मूक दर्शक बना हुआ है।
भुर्जगढ़ से फलसूंड कस्बे में आने वाले खसरा संख्या 1300 जो कि गैर मुमकिन रास्ता है जो कि राजस्व रिकॉर्ड में सैटलमेंट के समय से दर्ज है। इसी मार्ग पर सांगीदास पुत्र हस्तीमल, दलीचंद पुत्र जुगराज, ओमप्रकाश ने कब्जा कर मकान बाड़े बना दिए। जिससे आमजन को आवाजाही के लिए तकलीफाें का सामना करना पड़ रहा है। जिसको लेकर राजस्थान उच्च न्यायालय के स्वीकारते हुए अतिक्रमण को गलत माना साथ ही ग्रामीणों ने स्थानीय प्रशासन को जिला कलेक्टर, एसडीएम, तहसीलदार, नायब तहसीलदार को ज्ञापन सौंप रोष जताया।
जिस पर जांच में अतिक्रमण पाया। एसडीएम नायब तहसीलदार ने कार्रवाई करते हुए पटवारी लालदान आरआई अकबरखां को अतिक्रमणकारी काबिज है। पटवारी आरआई बेदखली की कार्रवाई नहीं करने के कारण फलसूंड भुर्जगढ़ ग्राम पंचायत के ग्रामीणों में रोष बढ़ रहा है। ग्रामीणों ने बताया कि जल्द कार्रवाई नहीं हुई तो वापिस हाईकोर्ट की शरण में जाने मुख्यमंत्री के जैसलमेर दौरे के दौरान मौजीज लोगों द्वारा ज्ञापन भी दिया जाएगा।
hin_Deva hin_Deva hin_Deva hin_Deva